ଛାତି ମହାଧମନୀ ସ୍ଫୀତି

ଛାତି ମହାଧମନୀ ସ୍ଫୀତି ( TAA ) ହେଉଛି ଏକ ପ୍ରକାର ମହାଧମନୀ ଆନିଉରିଜ୍ମ ଯାହା ମଧ୍ୟଚ୍ଛଦା ଉପର ଭାଗରେ ହେବା ଦେଖାଯାଏ । ପ୍ରାରମ୍ଭରେ ସାଧାରଣତଃ କୌଣସି ଲକ୍ଷଣ ଦେଖାଯାଏ ନାହିଁ ।  ବେଳେବେଳେ ଛାତି ଯନ୍ତ୍ରଣା, ଅଣନିଶ୍ୱାସ, ସୁପିରିଅର ଭେନା କାଭା ସିଣ୍ଡ୍ରୋମ, କିମ୍ବା  କର୍କଶ ସ୍ୱର ହୋଇପାରେ । ଜଟିଳତା ମଧ୍ୟରେ ମହାଧମନୀ ବ୍ୟବଚ୍ଛେଦନ, ଆଓର୍ଟିକ ଅଭାବ କିମ୍ବା ମହାଧମନୀ ବିଦାରଣ ହୋଇପାରେ ।

ବିପଦ କାରକଗୁଡ଼ିକ ମଧ୍ୟରେ ଉଚ୍ଚ ରକ୍ତଚାପ, ଧୂମପାନ, ସ୍ଥିତିର ପାରିବାରିକ ଇତିହାସ, ବାଇକସପିଡ୍ ଆଓର୍ଟିକ୍ ଭଲ୍‌ଭ ଏବଂ ସଂଯୋଗକାରୀ ତନ୍ତୁ ବ୍ୟାଧି ହୋଇପାରେ ।  ପ୍ରଭାବିତମାନଙ୍କ ମଧ୍ୟରୁ ପ୍ରାୟ ୨୦% ରୋଗୀଙ୍କର ପରିବାରର ଇତିହାସ ଥାଏ । କମ୍ ସାଧାରଣ କାରକଗୁଡ଼ିକ ମଧ୍ୟରେ ସିଫିଲିସ୍, ଆର୍ଟେରାଇଟିସ୍ ଏବଂ ପ୍ରମୁଖ ଆଘାତ ହୋଇପାରେ ।  ସାଧାରଣତ ସିଟି ସ୍କାନ‌ଦ୍ୱାରା ରୋଗ ନିର୍ଣ୍ଣୟ କରାଯାଏ ।

ପରିଚାଳନାରେ ବିଟା ବ୍ଲକର ବ୍ୟବହାର କରାଯାଏ । ଆଞ୍ଜିଓଟେନସିନ୍-ରୂପାନ୍ତରକାରୀ ଏନଜାଇମ୍ ଏବଂ ଷ୍ଟାଟିନ ମଧ୍ୟ ବ୍ୟବହାର କରାଯାଇପାରେ। ଯେତେବେଳେ ଏହା ୫.0 ସେମି - 6.5 ସେମିରୁ ବଡ଼ ହୋଇଯାଏ, ମହାଧନନୀକୁ ବଦଳାଇବା ପାଇଁ ଅସ୍ତ୍ରୋପଚାର ସୁପାରିଶ କରାଯାଏ । ଜଟିଳତା ଥିବା ବ୍ୟକ୍ତିମାନେ ତୁରନ୍ତ ଅସ୍ତ୍ରୋପଚାର ଆବଶ୍ୟକ କରିପାରନ୍ତି । ଯୋଜନାବଦ୍ଧ ଅସ୍ତ୍ରୋପଚାର ପରେ ପାଞ୍ଚ ବର୍ଷ ବଞ୍ଚିବା ହାର ୮୫% ହୋଇଥିବାବେଳେ ଯେଉଁମାନେ ତୁରନ୍ତ ଅସ୍ତ୍ରୋପଚାର ଆବଶ୍ୟକ କରନ୍ତି ସେମାନଙ୍କ ମଧ୍ୟରେ ଏହା ୪୦%ରୁ କମ୍ ହୁଏ । 

ଛାତି ମହାଧମନୀ ସ୍ଫୀତି ବର୍ଷକୁ ପ୍ରାୟ ୧୦,୦୦୦ ଲୋକଙ୍କ ମଧ୍ୟରୁ ଜଣକର ଦେଖାଯାଏ । ପ୍ରାୟ ୦.୨୫% ଲୋକ ବର୍ତ୍ତମାନ ପ୍ରଭାବିତ ହୋଇଛନ୍ତି ।|  ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ସାଧାରଣତ ୫୦ ଏବଂ ୬୦ ଦଶକରେ ଲୋକମାନଙ୍କଠାରେ ଏହା ଚିହ୍ନଟ ହୁଏ । ଉଦର ମହାଦମନୀ ସ୍ପୀତି ଅପେକ୍ଷା ଏହା କମ୍ ସାଧାରଣ ଅଟେ । ଏହି ଅବସ୍ଥା ପ୍ରଥମେ ୧୫୦୦ ଦଶକରେ ଆଣ୍ଡ୍ରିଆସ୍ ଭେସାଲିଅସ‌ଦ୍ୱାରା ବର୍ଣ୍ଣନା କରାଯାଇଥିଲା । ସଫଳ ଅସ୍ତ୍ରୋପଚାର ପ୍ରଥମେ ୧୯୫୩ରେ ସମାପ୍ତ କରାଯାଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki